Ida-Virumaal saab täna alguse Põhjamaade kultuurinädal
#000000
Tänasest 15. oktoobrini toimuv Põhjamaade kultuurinädal toob ligi kolmekümne sündmuse seas Ida-Virumaale ja Narva rootsi ja soome džässieliiti kuuluvad muusikud, norra fotograafide avatud stuudio ning Põhjala väikesaarte ja Balti riikide ühise fotonäituse, aga ka verivärsked Põhjamaade filmid ning spordipäeva.
#000001
„Seekordne kultuurinädal ootab avastama Põhjalat erinevate nurkade alt, alates humoorikast soome komöödiast filmiprogrammis kuni Norra haridusuuendusest rääkiva loenguni, vahvatest Põhjamaades leiutatud spordialadest spordipäeval rääkimata,” tutvustab kultuurinädala koordinaator Jevgeni Timoštšuk Põhjamaade Ministrite Nõukogu Eesti esindusest eesootavat nädalat.
#000003
„Ligi kolmekümne sündmuse seas leidub midagi igaühele, seetõttu on raske välja tuua mõnd konkreetset sündmust. Kordumatu elamuse saab aga kindlasti džässikontsertidest – Narva Jazz Clubis esinevad 10. oktoobril rootsi džässieliiti kuuluvad muusikud Ola Bengtsson ja Erik Söderlind ning 14. oktoobril Sillamäe klubis Teine Taevas fenomenaalne trummar Mika Kallio, kellega koos astub lavale ka kaasaegset tantsu viljelev Satu Rinnetmäki.”
#000004
Jõhvis ja Narvas jookseb kogu nädala vältel värskete Põhjala filmide programm, mille hulgas on linateoseid alates thrilleritest ja komöödiatest ning lõpetades lastefilmidega. 12. oktoobril toimub Narva kunstiresidentuuris mitu kunstisündmust: avatud stuudios räägivad oma tööst huvilistele Norra fotograafid Ellen Suhrke ja Hans Hansen; sealsamas avatakse ka Põhja- ja Baltimaade fotograafide fotonäitus „Hetked”, kus teeb kaasa ka Sillamäelt pärit Karel Kravik.
#000005
Valdav osa kultuurinädala sündmustest on huvilistele tasuta.
#000007
MoeKunstiKino ehk Tallinna moefilmide festival esitleb kinos Sõprus 5.–11. oktoobrini huvilistele uusimate moefilmide paremikku.
#000009
Priit Pärna Animafilmifestivalist välja kasvanud filmifestival Kino Maale toob 9.–29. oktoobrini vaatajateni kolm värviküllast nädalat, keskendudes animatsioonile ja eeskätt Nukufilmi loomingule läbi kuue aastakümne.
#000011
Kolmandat korda toimuva Üle Heli festivali teemaks on „Heli ja ruum”
#000012